
AVIZ

asupra proiectului de Lege pentru ratificarea Acordului între România şi Republica Macedonia în domeniul asigurărilor sociale, semnat la Bucureşti la 27 februarie 2006
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aderarea României la Protocolul din 1978 privind Convenţia internaţională din 1974 pentru ocrotirea vieţii omeneşti pe mare (Convenţia SOLAS), adoptat la Londra, la 17 februarie 1978, astfel cum acesta a fost modificat prin amendamentele din 1981, respectiv, 1988, trimis cu adresa nr. PL-x 548 din 5 septembrie 2007 şi înregistrat cu nr.31/917 din 6 septembrie 2007. 
Camera Deputaţilor este prima Cameră sesizată, conform prevederilor art.75 alin.(1) din Constituţia României, republicată, şi ale art.92 alin.(8) pct. 1 din Regulamentul Camerei Deputaţilor, republicat, cu modificările ulterioare.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus în şedinţa din 11 septembrie 2007.
Membrii Comisiei au examinat proiectul de lege, expunerea de motive şi avizul favorabil al Consiliului Legislativ nr.1055 din 6 septembrie 2007. 
În urma dezbaterilor Comisia a hotărât, cu unanimitate de voturi, avizarea favorabilă a proiectului de lege susmenţionat.


În raport de obiectul şi conţinutul său, proiectul de lege face parte din categoria legilor organice.

